O parte dintr-un ghețar din Himalaya s-a spart și s-a prăbușit în India. Aproximativ 150 de oameni ar fi murit. .
O parte dintr-un ghețar din Himalaya s-a spart și s-a prăbușit într-un baraj din India, duminică. Autoritățile se tem că între 100 și 150 de persoane ar fi murit. Inundațiile apărute în urma prăbușirii au dus la evacuarea satelor din aval.
"Numărul real nu a fost confirmat încă", dar între 100 și 150 de persoane este posibil să fi decedat, a declarat pentru Reuters Om Prakash, secretarul şef al statului Uttarakhand în care s-a produs incidentul.Un martor ocular a spus că a văzut un zid de praf, stâncă şi apă în timp ce o avalanşă înainta rapid pe valea râului. "A venit foarte repede, nu a fost timp să alertăm pe nimeni. Am simțit că până și noi vom fi măturați", povestește Sanjay Singh Rana, care locuiește în zona superioară a satului Raini.Premierul indian Narendra Modi a declarat că monitorizează îndeaproape situația."India este alături de Uttarakhand și națiunea se roagă pentru siguranța tuturor oamenilor de acolo", a spus premierul pe Twitter.Statul Uttarakhand situat în Himalaya este predispus la inundaţii şi alunecări de teren. În iunie 2013, precipitaţiile record au provocat inundaţii devastatoare care au dus la aproape 6.000 de morţi.